MUNICIPIUL CRAIOVA

CONSILIUL LOCAL AL MUNICIPIULUI CRAIOVA

        HOTĂRÂREA NR.158
privind aprobarea achiziționării de servicii juridice de consultanţă, de asistenţă şi/sau de reprezentare, de către Teatrul pentru Copii şi Tineret „Colibri” Craiova, cu încadrarea în bugetul propriu de venituri și cheltuieli

        
Consiliul Local al Municipiului Craiova, convocat în şedinţa ordinară din data de 30.04.2026;

          Având în vedere referatul de aprobare nr.140328/2026, raportul nr.140339/2026 al  Serviciului Resurse Umane şi raportul de avizare nr.141226/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea achiziționării de servicii juridice de consultanţă, de asistenţă şi/sau de reprezentare, de către Teatrul pentru Copii şi Tineret „Colibri” Craiova, cu încadrarea în bugetul propriu de venituri și cheltuieli și avizele nr.11/2026 al Comisiei I - Buget Finanţe, Studii, Prognoze şi Administrarea Domeniului și nr.15/2026 al Comisiei V- Juridică, Administraţie Publică şi Drepturi Cetăţeneşti;

 În conformitate cu prevederile Legii nr.273/2006 privind finanţele publice locale, cu modificările şi completările ulterioare, Legii nr.98/2016 privind achiziţiile publice, cu modificările şi completările ulterioare şi Ordonanţei de Urgenţă a Guvernului nr.26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările și completările ulterioare;
               În temeiul art.129 alin.2 lit.d, coroborat cu alin.7 lit.d, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

Art.1. Se aprobă achiziționarea, de către Teatrul pentru Copii şi Tineret „Colibri” Craiova, de servicii juridice de consultanţă, de asistenţă şi/sau de reprezentare, în dosarele nr. 1474/63/2026 şi nr. 1473/63/2026, având ca obiect litigii de muncă, cu încadrarea în bugetul propriu de venituri și cheltuieli.
Art.2. Se împuterniceşte dna. Dinescu Georgiana, manager al Teatrul pentru Copii şi Tineret „Colibri” Craiova, pentru efectuarea demersurilor procedurale în vederea perfectării contractului de achiziționare a serviciilor juridice de consultanță, de asistenţă şi/sau de reprezentare.
Art.3. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul, Serviciul Resurse Umane, dna. Dinescu Georgiana şi Teatrul pentru Copii şi Tineret „Colibri” Craiova vor aduce la îndeplinire prevederile prezentei hotărâri.

